Eugène Ionesco

Eugène Ionesco (en romanés Eugen Ionescu), nado en Slatina o 26 de novembro de 1909 e finado en París o 28 de marzo de 1994, foi un dramaturgo e escritor francés de orixe romanesa. Foi un dos principais dramaturgos do teatro do absurdo, e elixido membro da Academia Francesa.

 Biografía 
De pai romanés e nai francesa, viaxou a París cun ano de idade e viviu alí ata os trece anos. En 1925 volve a Romanía e estuda a carreira de Letras. Ensina francés durante tres anos nun Instituto de Bucarest, ata que en 1938 regresa a Francia para establecerse definitivamente. Traballou nunha editorial, despois nun banco e comezou unha tese doutoral sobre a morte na poesía francesa que non chegou a rematar. Relacionouse co grupo da revista literaria Cahiers du Sud antes de adicarse por enteiro á súa produción dramática.
miniatura|Tumba de Eugène Ionesco
Faleceu en 1994 e está enterrado no cemiterio de Montparnasse en París.

A súa primeira obra de teatro, A cantante calva estreouse no Théâtre des Noctambules en 1950, causando un tremendo escándalo, pero a súa intelixencia, novidade e ruptura coa lóxica lévano á fama, fama que non lle abandonaría nas súas posteriores obras. Ionesco foi, xunto o irlandés Samuel Beckett, o pai do teatro do absurdo, mediante o cal el fai "dun texto burlesco, un xogo dramático; e dun texto dramático un xogo burlesco". Máis aló da mera ridiculización de situacións banais, as obras de Ionesco debuxan de modo tanxible a soidade dos humanos e a insignificancia da propia existencia.

 Obras 
 Teatro 
 A cantante calva (1950).
 Les salutations (1950).
 A lección (1951).
 Les chaises (1952) (As cadeiras). Estreada en galego por Sarabela Teatro en 1992.
 Le maître (1953).
 Victimes du devoir (1953) (Vítimas do deber).
 La jeune fille à marier (1953).
 Amédée ou comment s'en débarrasser (1954) (Amadeu ou cómo saír do paso).
 Jacques ou la soumission (1955) (Xacobe ou a submisión). Estreada en galego por Sarabela Teatro en 1988.
 Le nouveau locataire (1955) (O novo inquilino).
 Le tableau (1955).
 L'impromptu de l'alma (1956) (A improvisación da alma).
 L'avenir est dans les œufs (1957).
 Tueur sans gages (1959).
 Scène à quatre (1959).
 Rhinocéros (1959) (Rinoceronte)Resumo en Culturagalega.org
 Apprendre à marcher (1960).
 Délire à deux (1962) (Delirio a dúo).
 Le Roi se meurt (1962) (O rei morre).
 Le piéton de l'air (1963) (O peón do aire).
 La soif et la faim (1965) (A sede e a fame).
 La lacune (1966).
 Jeux de massacre (1970) (O xogo da peste).
 Macbett (1972).
 Ce formidable bordel! (1973) (Ese formidable bordel).
 L'homme aux valises (1975) (O home das maletas).
 Voyage chez les morts (1980) (Viaxes a outro mundo).

 Ensaios 
 La tragédie du langage (1958).
 Expérience du théâtre (1958).
 Discours sur l'avant-garde (1959).
 Notas e contranotas (1962).
 Découvertes (Descubrimentos) (1969).
 Antídotos (1977).
 Le blanc et le noir (O blanco e o negro) (1981).

 Diarios, novelas e artigos 
 La Vase (1956).
 Le Piéton de l'air (1961).
 Journal en miettes (1967).
 Présent passeé, Passe présent (1968).
 Le solitaire (1973).
 La photo du colonel (A foto do coronel) (1962).
 La vase (1970).
 O solitario (1974).
 Contos para nenos menores de tres anos (1976).
 Un home en cuestión (1979) Recompilación de artigos.
 A busca intermitente (1987) .

 Traducidas á lingua galega 
 Xacobe ou a submisión: Sarabela Teatro (1988), versión de Jacques ou la soumission.
 As sillas: Sarabela Teatro (1992), versión de Les chaises.
 Macbett: Henrique Harguindey (1998), Xerais.
 A cantante calva: Henrique Harguindey (2002), Laiovento.
 Rinoceronte: Henrique Harguindey (2004), Laiovento.

 Notas 

 Véxase tamén 

 Bibliografía 

 Ligazóns externas 
 Páxina oficial de Eugène Ionesco

Categoría:Dramaturgos de Francia
Categoría:Escritores de Romanía
Categoría:Escritores en lingua francesa
Categoría:Nados en 1909
Categoría:Finados en 1994
Categoría:Surrealismo
Categoría:Teatro do absurdo
Categoría:Escritores de Francia